《夜听妓赋得乌夜啼》
南北朝·刘孝绰

鹍弦且辍弄，鹤操暂停徽。别有啼乌曲，东西相背飞。

倡人怨独守，荡子游未归。若逢生离唱，长夜泣罗衣。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。